सिविल की ओपीडी में महिला का पर्स चोरी
भास्कर संवाददाता | गुरदासपुर
सिविलअस्पताल में महिलाओं के पर्स चोरी होने के मामले थमने का नाम नहीं ले रहे हैं। मंगलवार को भी ओपीडी की लाइन में खड़ी महिला के लिफाफे से कोई पर्स चोरी कर ले गया। घटनाओं को देखते हुए सिविल अस्पताल में आने वाले लोगों ने पुलिस तैनाती की मांग की है।
पीड़िता सुदेश कुमारी प|ी महिंदर पाल वासी सुंदरचक्क कीड़ी ने बताया कि उनकी बेटी के माथे में रसौली है। वह उसके इलाज के दोपहर को सिविल अस्पताल पहुंची थी। इस दौरान वह ओपीडी की पर्ची कटवाने के लिए लाइन में खड़ी थी कि कोई उनके लिफाफे में पड़ा पर्स चोरी कर ले गया। उन्हें इस बात का पता उस समय लगा, जब उन्होंने पर्ची के पैसे जमा कराने के लिए लिफाफे से पर्स निकालना चाहा। पर्स में 1500 रुपए की नकदी और जरूरी कागजात थे। मामले की सूचना पुलिस को दे दी गई है।
सोमवार को सिविल अस्पताल में हड्डियों की वार्ड के बाहर चेकअप के लिए खड़ी कुलवंत कौर प|ी बलवंत सिंह वासी कादियां का लिफाफा काटकर कोई 1500 रुपए नकदी, एटीएम कार्ड और जरूरी कागजात चोरी कर ले गया था। इसी तरह 21 दिसंबर को चंपा रानी प|ी साईं दास वासी तालिबपुर पिंडोरी के हाथ में पकड़ा लिफाफा ब्लेड से काटकर पैसे और सामान चुरा लिया गया था। इसी दिन ओपीडी की लाइन में खड़ी गुरमीत कौर प|ी तरसेम लाल वासी जट्टूवाल के हाथ में पकड़े लिफाफे को काटकर कोई पैसे सोने के टॉप्स चुरा ले गया था।
बेटी का इलाज करवाने आई सुदेश कुमारी घटना के बारे में बताती हुई।
दस दिन में चार वारदातें, लोगों ने कहा- अस्पताल में पुलिस की तैनाती हो
hin_Deva mai_Deva hin_Deva hin_Deva hin_Deva hin_Deva hin_Deva